

**ระเบียบการจัดการแข่งขันกีฬาฟุตบอล**

**กีฬาบุคลากรมหาวิทยาลัยมหิดล ประจำปี พ.ศ. 2562**

เพื่อให้การแข่งขันกีฬาฟุตบอลภายในมหาวิทยาลัยมหิดลเป็นไปด้วยความเรียบร้อย และบรรลุวัตถุประสงค์ของคณะกรรมการจัดการแข่งขันกีฬาภายในมหาวิทยาลัยมหิดล ในการเชื่อมความสามัคคีภายในหน่วยงานและส่งเสริมให้บุคลากรได้มีโอกาสเล่นกีฬากันมากขึ้น ตลอดจนคัดเลือกนักกีฬาไปเข้าร่วมแข่งขันกีฬาฟุตบอลสำนักงานคณะกรรมการการอุดมศึกษาประจำปี 2562 จึงกำหนดระเบียบการจัดการแข่งขันฟุตบอลกีฬาภายในมหาวิทยาลัยมหิดล ประจำปี พ.ศ. 2562 ไว้ดังต่อไปนี้

**ข้อ 1. ระเบียบนี้เรียกว่า “ระเบียบการจัดการแข่งขันกีฬาฟุตบอลกีฬาบุคลากรมหาวิทยาลัยมหิดล ประจำปี พ.ศ. 2562”**

**ข้อ 2. ระเบียบนี้ให้ใช้บังคับตั้งแต่วันถัดจากวันประกาศ เป็นต้นไป**

**ข้อ 3. ให้ยกเลิกระเบียบใดที่ขัดกับระเบียบนี้ โดยให้ใช้ระเบียบนี้แทน**

**ข้อ 4. กติกาการแข่งขัน**

4.1 ให้ใช้กติกาการแข่งขันซึ่งสมาคมฟุตบอลแห่งประเทศไทยในพระบรมราชูปถัมภ์กำหนดใช้ในปัจจุบันและ

ระเบียบที่คณะกรรมการจัดการแข่งขันกีฬาฟุตบอลบุคลากรมหาวิทยาลัยมหิดล กำหนดขึ้น

4.2 การกำหนดช่วงอายุของนักกีฬาในการแข่งขัน(ใช้ปี พ.ศ.ปัจจุบันลบด้วยปีเกิด)

 4.2.1 ทีมกีฬาฟุตบอลประเภททั่วไป

 4.1.1.1 นักกีฬาอายุต่ำกว่า 30 ปี ให้ลงทำการแข่งขันได้ไม่เกิน 3 คน

 4.1.1.2 นักกีฬาอายุ 30-35 ปี ให้ลงทำการแข่งขันได้ไม่เกิน 5 คน

 4.1.1.3 นักกีฬาอายุตั้งแต่ 36 ปี ขึ้นไป ให้ลงทำการแข่งขันไม่น้อยกว่า 2 คน

 4.1.1.4 อนุญาตให้นักกีฬาในรุ่นอายุที่สูงกว่า ลงทำการแข่งขันแทนในรุ่นอายุที่ต่ำกว่าได้ แต่ไม่อนุญาตให้

 นักกีฬาในรุ่นที่ต่ำกว่าลงทำการแข่งขันในรุ่นอายุที่สูงกว่า

 4.1.1.5 ผู้รักษาประตู ไม่จำกัดรุ่นอายุ

 4.2.2 ทีมกีฬาฟุตบอลประเภทวีไอพี มีอายุ 40–44 ปี ให้ลงทำการแข็งขันได้ไม่เกิน 5 คน และอายุ 46 ขึ้น ไปให้ลง

 สนามแข่งขันได้ 6 คน อนุญาตให้นักกีฬาในรุ่นอายุที่สูงกว่า ลงทำการแข่งขันแทนในรุ่นอายุที่ต่ำกว่าได้

 แต่ไม่อนุญาตให้นักกีฬาในรุ่นที่ต่ำกว่าลงทำการแข่งขันในรุ่นอายุที่สูงกว่า

4.3 กำหนดให้นักกีฬาประเภททั่วไป (ดีวิชั่น 1 และ 2 ) ในแต่ละทีมต้องเป็นนักกีฬาในสังกัดส่วนงานที่ส่งเข้าร่วมการแข่งขัน ลงสนามแข่งขันในแต่ละครั้ง 60 % (จำนวน 6 คน) ที่เหลือเป็นนักกีฬาสังกัดส่วนงานอื่นๆ หากทีมใดฝ่าฝืนส่งผู้เล่นลงสนามเกินตามที่กำหนด จะถูกปรับแพ้ในนัดนั้นๆ และให้ที่คู่แข่งขันเป็นฝ่ายชนะ(ได้ 3 คะแนน)

4.4 กำหนดให้นักกีฬาประเภทวีไอพี ในแต่ละทีมสามารถร่วมนักกีฬาของแต่ละส่วนงานเข้าร่วมการแข่งขันได้โดยไม่จำกัดจำนวน

**ข้อ 5**. **ประเภทการแข่งขัน**

 ให้จัดการแข่งขันกีฬาฟุตบอล ทีมชาย 11 คน แบ่งเป็นประเภททั่วไป จำกัดโซนอายุ จำนวน 2 ดิวิชั่น และประเภทวีไอพี

**-2-**

**ข้อ 6**. **คุณสมบัติผู้เข้าร่วมการแข่งขัน**

6.1 เป็นบุคลากรในมหาวิทยาลัยมหิดลตามประกาศคณะกรรมการบริหารจัดการกีฬาบุคลากรมหาวิทยาลัยมหิดล

ประจำปี พ.ศ. 2562 เรื่อง หลักเกณฑ์การจัดการแข่งขันกีฬาบุคลากรมหาวิทยาลัยมหิดล ประจำปี พ.ศ. 2562

**ข้อ 7.การสมัครเข้าร่วมการแข่งขันและข้อปฏิบัติในการแข่งขัน**

7.1 ให้ส่วนงานสมัครเข้าร่วมแข่งขันฟุตบอลสมัครดข้าร่วมการแข่งขันโดยผ่านระบบ Online ตามที่คณะกรรมการจัดการแข่งขันกีฬาบุคลากรมหาวิทยาลัยมหิดล ประจำปี พ.ศ.2562 กำหนด

 7.2 กำหนดเปิดรับสมัครทีมฟุตบอลเข้าร่วมการแข่งขันผ่านระบบ online ตั้งแต่วันที่ 3 –24 มกราคม 2562

 7.3 กำหนดส่งรายชื่อนักกีฬาฟุตบอลผ่านระบบ online ตั้งแต่วันที่ 3 - 30 มกราคม 2562

 7.5 กำหนดชี้แจ้งส่วนงานส่วนงานในวันที่ 10 มกราคม 2562

 7.4 กำหนดประชุมผู้จัดการทีมที่หน้าส่วนงานมอบหมาย พร้อมจับสลากแบ่งสายกีฬาฟุตบอล วันศุกร์ที่ 25 มกราคม 2561 เวลา 13.00 น ณ ห้องประชุม OSM 1 ชั้น 2 อาคารสำนักงานอธิการบดีกำหนดทำการแข่งขันกีฟุตบอล ตั้งแต่วันที่ 16 กุมภาพันธ์ – 29 มีนาคม 2561 เวลา 15.00 น - 17.30 น (เฉพาะวันเสาร์ วันอาทิตย์ และวันอังคาร) ณ สนามฟุตบอล 1

7.5 กำหนดให้แต่ละหน่วยงานส่งรายชื่อผู้เล่นเข้าร่วมการแข่งขันได้ไม่เกิน 25 คน แต่ไม่น้อยกว่า 11 คน

**ข้อ 8.วิธีการจัดการแข่งขัน กำหนดให้มีการแข่งขันดังนี้**

8.1 การแข่งขันประเภททั่วไป

 8.1.1 แบ่งการแข่งขันออกเป็น 2 ดิวิชั่น ได้แก่ดิวิชั่น 1 และดิวิชั่น 2 และกำหนดให้ ดิวิชั่น 1 แบ่งเป็น 2 สาย

 (สาย A และสาย B) และดิวิชั่น 2 แบ่งเป็น 2 สาย (สาย C และสาย D) โดยคัดเลือกทีมอันดับที่ 1 และ

 อันดับที่ 2 ของแต่ละสายเข้ารอบรองชนะเลิศ

 8.1.2 ในการแข่งขันรอบรองชนะเลิศ

 **ดิวิชั่น 1**

 ทีมอันดับที่ 1 ของสาย A พบกับทีมอันดับที่ 2 ของสาย B
 ทีมอันดับที่ 2 ของสาย A พบกับทีมอันดับที่ 1 ของสาย B

 **ดิวิชั่น 2**

 ทีมอันดับที่ 1 ของสาย C พบกับทีมอันดับที่ 2 ของสาย D
 ทีมอันดับที่ 2 ของสาย C พบกับทีมอันดับที่ 1 ของสาย D

 8.1.3 ให้ทีมชนะในรอบรองชนะเลิศเข้าแข่งขันรอบชิงชนะเลิศ ทีมที่แพ้ในรอบรองชนะเลิศแข่งขันรอบชิง

 ชนะเลิศอันดับ 3

 8.1.4 กรณีมีทีมสมัครเข้าร่วมการแข่งขันจำนวนน้อย ต่ำกว่า 6 ทีม ไม่สามารถแบ่งสายการแข่งขันได้ ให้จัดการ

 แข่งขันแบบพบกันหมด หรือแต่ละดีวีชั่นใดมีทีมสมัครเข้าร่วมการแข่งขันจำนวนน้อยไม่เกิน 3 ทีม ให้รวมดิวิชั่น

 8.1.5 เกณฑ์การเลื่อนดีวิชั่น

 - ให้คัดเลือกทีมจากดีวิชั่น 1 ลงมาเล่นดีวิชั่น 2 ในปีถัดไป โดยให้นำผลคะแนนรวมน้อยที่สุด จำนวน 2 ทีม

 ตามลำดับ ลงมาเล่นในดีวิชั่น 2 กรณีมีทีมที่มีผลคะแนนรวมน้อยที่สุดมีมากกว่า 2 ทีม ให้ทำการจับสลาก

 เพื่อหาทีมลงมาเล่นในดีวิชั่น 2

 - ให้คัดเลือกทีมจากดีวิชั่น 2 ขึ้นมาเล่นดีวิชั่น 1 ในปีถัดไป โดยให้ทีมชนะเลิศและรองชนะเลิศ ในดีวิชั่น 2

 เลื่อนขึ้นมาเล่นในดีวิชั่น 1

หากมีข้อขัดข้องในการเลื่อนชั้นของแต่ละทีมหรือแต่ละดีวิชั่นคณะกรรมการจัดการแข่งขันฯ เป็นผู้พิจารณาชี้ขาด

-3-

 8.2 การแข่งขันประเภท วีไอพี

8.2.1 แบ่งการแข่งขันออกเป็นสองสาย ได้แก่ วีไอพี E และวีไอพี F โดยคัดเลือกทีมอันดับที่ 1 และอันดับที่ 2

 ของแต่ละสายเข้ารอบรองชนะเลิศ

8.2.2 ในการแข่งขันรอบรองชนะเลิศ

 ทีมอันดับที่ 1 ของวีไอพี E พบกับทีมอันดับที่ 2 ของวีไอพี F
 ทีมอันดับที่ 2 ของวีไอพี E พบกับทีมอันดับที่ 1 ของวีไอพี F

8.2.3 ให้ทีมชนะในรอบรองชนะเลิศเข้าแข่งขันรอบชิงชนะเลิศ ทีมที่แพ้ในรอบรองชนะเลิศแข่งขันรอบชิง

 ชนะเลิศอันดับ 3

 8.2.4 กรณีมีทีมสมัครเข้าร่วมการแข่งขันจำนวนน้อย ไม่สามารถแบ่งสายการแข่งขันได้ ให้จัดการแข่งขันแบบพบ

 กันหมด

 8.3 ประเภททั่วไป ส่วนงานที่สมัครเข้าร่วมการแข่งขันเป็นครั้งแรกกำหนดให้เข้าร่วมแข่งขันในดีวิชั่น 2

**ข้อ 9. เวลาในการแข่งขัน**

 9.1 รอบแรก ใช้เวลาในการแข่งขันรวมทั้งสิ้น 70 นาทีโดยแบ่งออกเป็น 2 ครึ่งๆ ล ะ 35 นาที และหยุดพักครึ่ง

ระหว่างการแข่งขันไม่เกิน 10 นาที

 9.2 รอบรองชนะเลิศเป็นต้นไป ใช้เวลาในการแข่งขันรวมทั้งสิ้น 80 นาทีโดยแบ่งออกเป็น 2 ครึ่ง ๆ ละ 40 นาที และ

หยุดพักครึ่งระหว่างการแข่งขันไม่เกิน 10 นาที

 9.3 กรณีระยะเวลาทำการแข่งขัน เนื่องจากระหว่างการแข่งขันมีเหตุการได้รับบาดเจ็บ ปัญหาของสนาม อุปกรณ์การแข่งขันหรืออื่นใด ( ไม่รวมกรณีมีตัวผู้เล่น ไม่ครบ 7 คน หรือเดินทางมาร่วมแข่งขันช้า 15 นาที ) ให้คณะกรรมการจัดการแข่งขันฯ

ร่วมกับผู้จัดการทีมที่หัวหน้าส่วนงานมอบหมาย ในคู่แข่งขันนั้น ๆ พิจารณาลดเวลาแข่งขันลงตามความเหมาะสม

**ข้อ 10.กติกาการให้คะแนน**

10.1 ทีมที่ชนะการแข่งขัน ได้ 3 คะแนน

10.2 ทีมที่แพ้การแข่งขัน ได้ 0 คะแนน

10.3 การแข่งขันเสมอกันในเวลา ได้ 1 คะแนน

10.4 กรณีที่มีทีมได้คะแนนรวมเท่ากันในแต่ละสาย ให้ใช้วิธีการจับสลากเพื่อหาผู้เข้ารอบต่อไป

**ข้อ 11.การส่งผู้เล่นและเปลี่ยนตัวผู้เข้าร่วมแข่งขัน**

 11.1 ประเภททั่วไป ระหว่างการแข่งขันสามารถเปลี่ยนตัวผู้เล่นได้ไม่เกิน 6 คน จากผู้เล่นสำรองที่ส่งรายชื่อร่วม

แข่งขันไว้ก่อนการแข่งขันครั้งนั้นๆ

11.2 การเปลี่ยนตัวประเภททั่วไป ต้องเป็นการเปลี่ยนตัวในรุ่นอายุของตนเอง หรืออายุสูงกว่าลงแทนอายุต่ำกว่า

 เท่านั้น รุ่นอายุต่ำกว่า ไม่สามารถเปลี่ยนแทนรุ่นอายุสูงกว่าได้

 11.3 การเปลี่ยนตัวผู้เล่นประเภททั่วไป หรือการจัดผู้เล่นอายุสูงลงเล่นในรุ่นอายุต่ำได้ และไม่สามารถเปลี่ยนกลับลงเล่นในโซนอายุหรือรุ่นเดิมอีกได้ เฉพาะในแมทการแข่งขันนั้นๆ

 11.4 ผู้ลงทำการแข่งขันประเภททั่วไป ที่ถูกเปลี่ยนตัวออกไปแล้ว ไม่สามารถกลับมาลงแข่งขันได้อีก

 11.5 ทีมที่เปลี่ยนตัวผู้เล่นผิดช่วงอายุ ตามข้อ 11.2 ให้ปรับแพ้ในนัดนั้นและให้ทีมคู่แข่งขันชนะ (ได้ 3 แต้ม)

 11.6 ประเภทวีไอพี ผู้เล่นสามารถเปลี่ยนตัวเข้า-ออก ได้ไม่จำกัดจำนวน และผู้เล่นที่เปลี่ยนตัวออกมาแล้วสามารถเปลี่ยนเข้าไปเล่นใหม่ได้ตลอดเวลา โดยให้แจ้งการเปลี่ยนตัวที่โต๊ะกรรมการทุกครั้ง

-4-

**ข้อ 12**. **กำหนดช่วงวันเวลาในการจัดการแข่งขัน**

 ให้จัดการแข่งขันระหว่างเดือนกุมภาพันธ์ – มีนาคม พ.ศ. 2562 เว้นแต่มีเหตุจำเป็นให้คณะกรรมการจัดการแข่งขันเปลี่ยนแปลงกำหนดการได้ตามความเหมาะสม

**ข้อ 13.ชุดแข่งขันและอุปกรณ์การแข่งขัน**

 13.1ให้แต่ละทีมแต่งกายชุดเข้าร่วมแข่งขันเหมือนกัน ทุกคนยกเว้นผู้รักษาประตู ให้ใช้ชุดแข่งขันที่มีสีแตกต่าง

ชุดการแข่งขันต้องมีหมายเลขเสื้อแสดงชัดเจนให้เป็นไปตามมาตรฐานสากล และหมายเลขเสื้อต้องตรงกับใบส่งรายชื่อหากไม่ปฏิบัติตามคณะกรรมการจัดการแข่งขันฯ มีสิทธิที่จะไม่ให้บุคคลนั้นลงทำการแข่งขันในนัดนั้นๆ

 13.2ให้ผู้ลงทำการแข่งขันที่เป็นหัวหน้าทีมติดปลอกแขนที่แขนเสื้อด้านซ้ายโดยทีมที่เข้าร่วมแข่งขันจะต้องจัดหาเอง

 13.3 ผู้ลงทำการแข่งขันจะต้องสวมรองเท้าสตั๊ด สำหรับกีฬาฟุตบอล สวมถุงเท้ายาว และต้องใส่อุปกรณ์ป้องกัน

(สนับแข้ง) ลงทำการแข่งขันทุกครั้ง หากไม่ปฏิบัติตามคณะกรรมการจัดการแข่งขันฯจะมิให้นักกีฬาผู้นั้นลงทำการแข่งขัน

 13.3 ลูกฟุตบอลสำหรับใช้ในการแข่งขันให้อยู่ในดุลยพินิจของคณะกรรมการจัดการแข่งขันฯ

**ข้อ 14. ข้อปฏิบัติและการคาดโทษในการแข่งขัน**

14.1 ผู้เข้าร่วมการแข่งขันต้องยอมรับคำตัดสินและให้ความร่วมมือในการปฏิบัติหน้าที่ของ คณะกรรมการจัดการแข่งขันกรรมการผู้ตัดสินและเจ้าหน้าที่ซึ่งปฏิบัติหน้าที่ในการจัดการแข่งขัน อย่างเคร่งครัด

 14.2 ให้ผู้จัดการทีมส่งรายชื่อนักกีที่จะลงทำการแข่งขัน ให้ตรงกับหมายเลขเสื้อที่ได้ลงทะเบียนไว้แล้ว และส่งให้คณะกรรมการจัดการแข่งขันฯ ก่อนลงสนามแข่งขันไม่น้อยกว่า 1 ชั่วโมง

 14.3 ทีมที่ไม่มาแข่งขันหรือไม่พร้อมที่จะแข่งขันหรือมีผู้เข้าร่วมแข่งขันน้อยกว่า 7 คน หลังจากเวลากำหนด 15 นาที

ให้ถือว่าทีมนั้นไม่มาแข่งขันตามที่กำหนดให้ปรับแพ้ในนัดนั้นและให้ทีมคู่แข่งขันชนะ (ได้ 3 แต้ม)

 14.4 ตลอดการแข่งขันผู้ลงทำการแข่งขันต้องประพฤติตนเป็นนักกีฬาที่ดีและต้องปฏิบัติตามกติกาการแข่งขันอย่างเคร่งครัด

 14.5 นักกีฬาที่ลงทำการแข่งขันหรือเจ้าหน้าที่ทีมคนใดละเมิดกติกาโดนคาดโทษใบเหลืองจากผู้ตัดสินสะสมรวมกัน 2 ใบ จะถูกตัดสิทธิห้ามลงแข่งขัน 1 ครั้ง ในนัดถัดไปโดยอัตโนมัติ โดยให้นับการคาดโทษใบเหลืองสะสมตั้งแต่รอบแรกจนถึงรอบชิงชนะเลิศ

14.6 นักกีฬาที่ลงทำการแข่งขันหรือเจ้าหน้าที่ทีมคนใดละเมิดกติกาการแข่งขันซึ่งผู้ตัดสินลงโทษโดยการให้ใบแดงจะต้องออกจากการแข่งขันทันที โดยให้ออกจากพื้นที่และมิให้มีส่วนเกี่ยวข้องกับการแข่งขันในนัดนั้นๆ อย่างเด็ดขาด และห้ามลงทำการแข่งขันในครั้งถัดไป จำนวน 2 ครั้ง คณะกรรมการจัดการแข่งขันฯ รายงานประธานจัดการแข่งขันกีฬาฟุตบอลกีฬาบุคลากรมหาวิทยาลัยมหิดลและแจ้งส่วนงานที่ส่งทีมเข้าร่วมการแข่งขัน

 กรณีนักกีฬาที่ลงทำการแข่งขันหรือเจ้าหน้าที่ทีมคนใดละเมิดกติกาการแข่งขัน ซึ่งผู้ตัดสินคาดโทษหรือลงโทษในการแข่งขันรองชิงที่ 3 และที่ 1 ให้มีผลลงโทษตามข้อ14.5,14.6 ในการแข่งขันในปีถัดไป

**ข้อ 15. เงินประกันทีมและค่าปรับ**

 15.1 ทีมที่สมัครเข้าร่วมการแข่งขันต้องวางเงินประกันทีม ตามจำนวนค่าปรับใบเหลือง-แดง ในปีที่ผ่านมา โดยคิดรวมอัตราก้าวหน้า 500 บาท ก่อนลงสนามแข่งขัน 1 วัน และจะได้รับคืนหลังจากเสร็จสิ้นการแข่งขันหลังจากการหักค่าปรับจากการคาดโทษ

 15.2 กรณีทีม(นักกีฬาและเจ้าหน้าที่) ที่เข้าการแข่งขันถูกคาดโทษใบเหลือง ถูกคิดค่าปรับใบละ 300 บาท โดยหักจากเงินประกันทีม หากไม่เพียงพอเรียกเก็บจากส่วนงาน

 15.3 กรณีทีม (นักกีฬาและเจ้าหน้าที่) ที่เข้าการแข่งขันถูกลงโทษใบแดงถูกคิดค่าปรับใบละ 500 บาทโดยหักจากเงินประกัน

ทีม หากไม่เพียงพอเรียกเก็บจากส่วนงาน ทั้งนี้เงินค่าปรับจะนำส่งกองคลังและออกใบเสร็จ ส่งให้หน่วยงานเป็นหลักฐานในการเบิกจ่ายหลังจากเสร็จสิ้นการแข็งขัน

-5-

15.4 กรณีทีมใดไม่มาทำการแข่งขันตามโปรแกรมที่กำหนด ส่วนงานที่ส่งทีมเข้าร่วมการแข่งขันต้องรับผิดชอบค่าใช้จ่ายในการจัดการแข่งขันในแมทนั้นๆ ในวงเงิน 6,000 บาท (หกพันบาทถ้วน)

15.5 เงินประกันทีมคณะกรรมการจัดการแข่งขันกีฬาฟุตบอลบุคลากรประจำปี 2562 เป็นผู้จัดเก็บรักษา ทีมที่มีข้อกรณีตามข้อ 15.2 ,15.3,15.4 คณะกรรมการฯ จะหักจากเงินประกันนำส่งรายได้มหาวิทยาลัยมหิดล และจะส่งเงินประกันคงเหลือคืนทีมผู้เข้าร่วมแข่งขันพร้อมใบเสร็จ(ตามข้อ15.2 ,15.3)

**ข้อ 16. กรรมการผู้ตัดสินและเจ้าหน้าที่**

ผู้ตัดสินให้อยู่ในดุลยพินิจของคณะกรรมการจัดการแข่งขันกีฬาฟุตบอลบุคลากรประจำปี 2562 ในการจัดหาโดยเน้นถึงเหมาะสมกับการจัดการแข่งขันกีฬาภายในมหาวิทยาลัย เพื่อการเชื่อมความสามัคคีภายในหน่วยงาน

**ข้อ 17. การประท้วงและการอุทธรณ์**

ให้แต่ละทีมที่ต้องการประท้วงให้ผู้จัดการทีมทำหนังสือประท้วงยื่นต่อ ต่อคณะกรรมการจัดการแข่งกีฬาฟุตบอลบุคลากร ประจำปี 2562 (ประธานจัดการแข่งขัน กรรมการจัดการแข่งขัน ผู้จัดการทีมที่ไม่ใช่คู่กรณี รวมแล้วไม่เกิน 5 คน) พร้อมหลักฐานประกอบ และมีค่าใช้จ่ายในการยื่นหนังสือประท้วง จำนวน 1000 บาท ภายในระยะเวลา 24 ชั่วโมง หากเลยกำหนดนั้นถือว่าหมดสิทธิในการประท้วงไม่ว่ากรณีใด ๆ และให้คำวินิจฉัยของคณะกรรมการจัดการแข่งกีฬาฟุตบอลบุคลากร ประจำปี 2562 ถือเป็นที่สุด

 กรณียื่นประท้วงวินิฉัยแล้วเป็นผล คณะกรรมการจัดการแข่งขันฯ จะคืนเงินค่าใช้จ่ายให้แก่ทีมที่ยื่นประท้วง แต่การวินิจฉัยแล้วไม่เป็นผล คณะกรรมการจัดการแข่งขันฯ ไม่คืนเงินค่าใช้จ่ายในการประท้วงให้ทีมที่ยื่นประท้วง โดยคณะกรรมการจัดการแข่งขันฯ จะส่งเงินดังกล่าวเป็นรายได้มหาวิทยาลัย

**ข้อ 18. การลงโทษ**

18.1 ผู้ลงทำการแข่งขัน หรือเจ้าหน้าที่ทีมคนใดถูกลงโทษโดยผู้ตัดสินให้ใบแดงอันเนื่องมาจากการดูหมิ่นด้วยการใช้คำพูดหรือแสดงพฤติกรรมที่ไม่เหมาะสม เช่น การด่าทอให้ร้ายหรือข่มขู่ หรือใช้กำลังประทุษร้ายต่อฝ่ายตรงข้ามหรือกรรมการผู้ตัดสินหรือผู้อื่นผู้ใด คณะกรรมการจัดการแข่งขัน ฯ อาจพิจารณานำเสนอมหาวิทยาลัย ให้ตัดสิทธิบุคคลนั้นออกจากการเข้าร่วมการแข่งขันและห้ามเข้าร่วมการแข่งขันฟุตบอลกีฬาบุคลากรเป็นเวลาไม่น้อยกว่า 2 ปี รวมถึงคณะกรรมการจัดการแข่งขันฯ จะรายงานไปยังต้นสังกัดของนักกีฬา เพื่อดำเนินการทางวินัยต่อไป

18.2 ผู้ลงทำการแข่งขัน มีเจตนาเล่นรุนแรง เล่นนอกเกมส์การแข่งขัน ทำให้ผู้เล่นฝ่ายตรงข้ามได้รับบาดเจ็บ ถูกคาดโทษใบแดง และตัดสิทธิ์ห้ามลงแข่งขันตลอดการแข่งขัน พร้อมรายงานไปยังหัวหน้าส่วนงานต้นสังกัด

18.3 กรณีตรวจสอบพบว่าทีมใดมีการปลอมแปลงเอกสารเพื่อใช้เป็นหลักฐานในการสมัครเข้าร่วมการแข่งขันคณะกรรมการ

จัดการแข่งขันฯ จะพิจารณาตัดสิทธิการเข้าร่วมแข่งขันทันที และห้ามทีมดังกล่าวเข้าร่วมการแข่งขันฟุตบอลกีฬาบุคลากรเป็นเวลาไม่น้อยกว่า 2 ปีและรายงานไปยังหัวหน้าส่วนงานต้นสังกัด เพื่อดำเนินคดีอาญาและดำเนินการทางวินัยต่อไป

**ข้อ19. ในกรณีอื่นใด**

ที่นอกเหนือจากนี้ ให้คณะกรรมการจัดการแข่งขันเป็นผู้วินิจฉัยชี้ขาดตามความเหมาะสมแล้วแต่กรณีและให้คำตัดสินนั้นถือเป็นที่สุด

 ประกาศ ณ วันที่ 2 มกราคม พ.ศ. 2562

(นายไพรัตน์ แดงเอม)

 ประธานคณะกรรมการจัดการแข่งขัน

 กีฬาฟุตบอลบุคลากร ประจำปี 2562

การดำเนินการจัดการแข่งขันกีฬาฟุตบอล ประจำปี 2562

1.การจัดการแข่งขันกีฬาฟุตบอล บางการจัดการแข่งขันออกเป็น 3 รุ่น

 1.1 Division 1 รุ่นทั่วไป

 1.2 Division 2 รุ่นทั่วไป

 1.3 VIP รุ่นอาวุโส

2.กำหนดการจัดการแข่งขัน

 2.1 ในวันศุกร์ที่ 17 มกราคม 2562 เวลา 13.00 น ประชุมผู้จัดการทีมจับสลากแบ่งสาย

 2.2 กำหนดแข่งขัน สัปดาห์ละ 3 วัน โดยใช้วันอังคาร วันเสาร์และวันอาทิตย์ เริ่มทำการแข่งขันในวันเสาร์ที่ 16 กุมภาพันธ์ - 29 มีนาคม 2562 ช่วงเวลา 14.30 น- 18.00 น

3.สนามแข่งขัน

 - สนามฟุตบอล 1 มหาวิทยาลัยมหิดล ศาลายา

4.ระเบียบการจัดการแข่งขัน ปี 2562